Tämän kesän somevoittaja taidenäyttelyiden saralla saattaa olla Wäinö Aaltosen museossa Turussa esillä oleva Jacob Hashimoton näyttely. Vaikea kuvitella, että näyttelyssä voisi vierailla jakamatta niitä aalloilla keinuvia purjepaatteja tai kokonaisen huoneen täyttäviä leijoja somekavereilleen. En minä ainakaan. Yhdysvaltalainen nykytaiteilija Jacob Hashimoto (s. 1973) on tiiminsä kanssa rakentanut museon salit täyteen erilaisia installaatioita ja teoksia. Heti ensimmäisessä huoneessa tulee viivähdettyä hetki jos toinenkin. Ja vielä kierroksen lopussa on palattava huoneeseen. Yksinkertaista, mutta vaikuttavaa. Näyttelyn vaikuttavin teos, ainakin kooltaan, on jättiläismäinen Gas Giant. Teos koostuu taiteilijan mukaan noin 35000:sta erilaisesta bambusta ja riisipaperista valmistetusta paperileijasta, joiden muodostama kokonaisuus näyttää aivan erilaiselta katsoo sitä suoraan alapuolelta, sivusta, päädystä jne. Kuten taiteilija itsekin on todennut, kokonaisuus on kuin pikseleistä muodost…
Vietimme lauantaina kesäistä päivää Turussa. Yksi päivän pääteemoista oli seurata Aurajoen wauhtiajoja. Ja hienot ajot olivatkin! Neljättä kertaa järjestetty klassikkovenetapahtuma oli koonnut Turkuun upeita menopelejä. Mahonkia, kromia, lasikuitua, Rivaa, Chris Craftia jne. Kuuma auringonpaiste sai tunnelman Aurajoen rannalla tuntumaan melkeinpä Gardajärveltä. Veneet ajelivat Kirjastosillan ja Teatterisillan väliä kahteen kertaan "täysillä" ja komeiden moottoreiden ääni kaikui hienosti kivilaitureiden välissä. Aamu- ja iltapäiväajojen välillä veneitä saattoi ihastella ravintola Pinellan laiturissa. Olivatpa ne hienoja. Päivän ajoista tekemäni noin 10 minuutin video tässä (kannattaa avata linkki You Tubeen ja valita rattaasta paras laatu). Jos haluat ensi vuonna päästä seuraamaan näitä klassikkoveneiden wauhtiajoja, niin kannattaa seurata tapahtuman verkkosivuja.
No, minä en Kiinaan lähtenyt. Minä lähdin Tampereelle. Museokeskus Vapriikki on jälleen kerran tuonut Suomeen hienon kansainvälisen näyttelyn. Täl…
Naantalin jälkeen vieraillaan pojoisemmassa naapurikaupungissa Raumalla. Kaupunki on vanha merikaupunki ja sen edustalla sijaitsee muutamia matkailullisesti mielenkiintoisia saaria. Tai siis saaria, jotka ehkä ovat historialtaan mielenkiintoisia ja sen takia myös sitä matkailullisesti. Työasioiden puitteissa pääsin vierailulle niin entiseen linnakesaari Kuuskajaskariin kuin Kylmäpihlajan majakkasaarellekin. Molemmat saaret ovat osa Selkämeren kansallispuistoa. Molempiin saariin pääsee kesäaikana vesibussilla ihan itsekseenkin. Alkukesästä kerran päivässä ja keskikesällä vesibussivuoroja on sitten jo useampia. Lisätietoa kuljetuksista löytyy Rauman Saaristokuljetuksen sivuilta. Ja omalla veneellä liikkujille molemmissa saarissa on myös vierasvenelaiturit. Lähetä kommentti